CELEX: C2007/283/03
Language: et
Date: 2007-11-24 00:00:00
Title: Kohtuasjad C-208/06 ja C-209/06: Euroopa Kohtu (kolmas koda) 27. septembri 2007 . aasta otsus (Finanzgericht Düsseldorf'i eelotsusetaotlus — Saksamaa) — Medion AG (C-208/06), Canon Deutschland GmbH (C-209/06) versus Hauptzollamt Duisburg (C-208/06), Hauptzollamt Krefeld (C-209/06) (Ühine tollitariifistik — Tariifne klassifitseerimine — Kombineeritud nomenklatuur — Salvestavad videokaamerad)

24.11.2007   
            
            
               ET
            
            
               Euroopa Liidu Teataja
            
            
               C 283/3
            
         Euroopa Kohtu (kolmas koda) 27. septembri 2007. aasta otsus (Finanzgericht Düsseldorf'i eelotsusetaotlus — Saksamaa) — Medion AG (C-208/06), Canon Deutschland GmbH (C-209/06) versus Hauptzollamt Duisburg (C-208/06), Hauptzollamt Krefeld (C-209/06)
   (Kohtuasjad C-208/06 ja C-209/06) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Salvestavad videokaamerad)
   (2007/C 283/03)
   Kohtumenetluse keel: saksa
   Eelotsusetaotluse esitanud kohus
   Finanzgericht Düsseldorf
   Põhikohtuasja pooled
   
      Hageja: Medion AG (C-208/06), Canon Deutschland GmbH (C-209/06)
   
      Kostja: Hauptzollamt Duisburg (C-208/06), Hauptzollamt Krefeld (C-209/06)
   Kohtuasja ese
   Eelotsusetaotlus — Finanzgericht Düsseldorf — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta EÜT L 256, lk 1; ELT eriväljaanne 02/02, lk 382) I lisa, muudetud komisjoni 11. septembri 2003. aasta määrusega (EÜ) nr 1789/2003, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (EÜT L 281, lk 1 ; ELT eriväljaanne 02/14, lk 3), tõlgendamine — Alamrubriik 8525240291 (salvestavad videokaamerad: võimelised salvestama üksnes telekaamerast tulevat heli ja pilti) ja alamrubriik 8525240299 (muud) — Salvestavad videokaamerad, mis importimise ajal ei ole võimelised vastu võtma ja salvestama teistest seadmetest tulevaid andmeid, kuid mille „dv-in” funktsiooni saab hiljem aktiveerida, isegi kui tootja ei ole seda omadust esile toonud või seda kasutama ajendanud
   Resolutiivosa
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, muudetud komisjoni 13. oktoobri 2000. aasta määrusega (EÜ) nr 2263/2000, komisjoni 6. augusti 2001. aasta määrusega (EÜ) nr 2031/2001 ja komisjoni 11. septembri 2003. aasta määrusega (EÜ) nr 1789/2003, esitatud kombineeritud nomenklatuuri alamrubriiki 8525240299 saab salvestava videokaamera klassifitseerida ainult siis, kui muust allikast kui integreeritud kaamerast või mikrofonist tuleva pildi või heli salvestamise funktsioon on tollivormistuse ajal aktiivne või siis, kui pärast tollivormistust saab selle funktsiooni aktiveerida eriteadmisteta kasutaja seadme lihtsa manipulatsiooni teel videokaamera riistvara muutmata, isegi kui tootja ei ole seda omadust esile toonud. Hilisema aktiveerimise korral peab videokaamera pärast aktiveerimist esiteks funktsioneerima analoogselt sellise videokaameraga, mille muust allikast kui integreeritud kaamerast või mikrofonist tuleva pildi või heli salvestamise funktsioon on tollivormistuse ajal aktiivne ja teiseks peab see videokaamera funktsioneerima autonoomselt. Neile tingimustele vastavust peab saama kontrollida tollivormistuse ajal. Siseriiklik kohus peab andma hinnangu sellele, kas need tingimused on täidetud. Kui tingimused ei ole täidetud, tuleb videokaamera klassifitseerida kombineeritud nomenklatuuri alamrubriiki 8525240291.
   
      (1)  ELT C 224, 16.9.2006.